**CONTRACT DE CESIUNE A**

**DREPTURILOR PATRIMONIALE DE AUTOR**

**Nr.\_\_\_\_\_\_Data\_\_\_\_\_\_\_**

Între

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, domiciliat în\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, legitimat cu CI seria \_\_, nr. \_\_\_\_\_\_\_\_\_\_, emis de \_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_, cont IBAN:\_\_\_\_\_\_\_\_\_\_\_\_\_\_\_\_\_\_\_\_\_\_ în calitate de cedent (denumit în continuare”Cedent”)

şi

**CENTRUL DE PROIECTE CULTURALE AL MUNICIPIULUI BUCURESTI – ARCUB**, cu sediul în București, str. Lipscani, nr.84-90, sector 3, cod fiscal 9658744, cont nr. RO21TREZ24G670330203030X, deschis la Trezoreria Sector 3, reprezentat prin d-na Mihaela Păun – Director, în calitate de cesionar (denumit în continuare “Cesionar”)

denumite în continuare, în mod individual, „Parte” şi colectiv „Părţi”,

În considerarea faptului că ARCUB este interesat obţinerea drepturilor patrimoniale de autor asupra operei, aşa cum acest termen este definit în cele ce urmează, în vederea utilizării acesteia în activitatea sa, în funcţie de interesele şi considerentele sale, iar Cedentul, prin Autorii sai, a creat opera ca urmare a manifestării de voinţă în acest sens din partea ARCUB;

s-a încheiat prezentul contract de cesiune a drepturilor patrimoniale de autor (denumit în continuare „Contract”) în condiţiile stabilite în continuare:

**Art. 1. Definiţii**

În acest contract de cesiune a drepturilor patrimoniale de autor, dacă nu reiese altfel din context:

* “Autor” înseamnă persoană fizică ce a creat opera, aşa cum acest termen este definit în cele ce urmează, în calitate de creator al ideii de proiect depusă în cadrul programului **București Re:imaginat – burse pentru proiecte culturale.**
* “Contract” înseamnă dispoziţiile cuprinse în prezentul înscris, recunoscut de Părţi ca având forţă obligatorie între ele, precum şi orice act adiţional cu care prezentul înscris urmează să se completeze.
* “Informaţii confidenţiale” desemnează orice informaţii, cum sunt cele de natura comercială sau tehnică, în formă orală, scrisă, electronică, magnetică sau stocate în orice alt mod, legate direct sau indirect de activităţile de natură comercială sau de altă natură, trecute, prezente sau viitoare ale uneia dintre Părţi sau de metodologiile, strategiile sau informaţiile operaţionale, care sunt dezvăluite celeilalte Părţi sau obţinute de aceasta. Informaţiile confidenţiale includ, fără a se limita la, următoarele: structuri, modele, tehnici, procese, procedee, compoziții, desene, formule, date, documentaţii, diagrame, planuri de marketing, studii de cercetare, de dezvoltare, produse existente sau nou create, prototipuri, strategii si planuri de dezvoltare, liste de personal, clienţi, distribuitori, şi orice alte informaţii legate de personal, politici de preţuri, alianţe strategice sau alte tipuri de alianţe, informaţii de natura a fi incorporate în brevete de invenţie sau protejate prin intermediul dreptului de autor. Nu sunt Informatii Confidenţiale, informaţiile care: (a) sunt sau au devenit publice, fără a se aduce vreo incălcare dispoziţiilor din prezentul Contract; (b) au fost create sau dezvoltate în mod independent de una dintre Părţi fără referire la sau folosire în orice mod a Informatiilor Confidenţiale.
* “Opera” se constituie a fi obiectul principal al contractului si înseamnă cesiunea exclusivă a drepturilor de autor asupra operei de creatie intelectuală - proiectul depus în cadrul programului **București Re:imaginat – burse pentru proiecte culturale**, așa cum aceasta esteprezentată în formularul de înscriere, anexă la prezentul contract, pentru a fi folosite în cadrul programului, conform regulamentului său.

**Art. 2. Obiectul Contractului**

Prin prezentul contract, Cedentul cesionează exclusiv și pe perioadă nedeterminată, drepturile de autor asupra Operei sale depuse în cadrul programului **București Re:imaginat – burse pentru proiecte culturale**, așa cum aceasta esteprezentată în formularul de înscriere, anexă la prezentul contract.

**Art. 3**. **Valoarea contractului**

3.1. Cesionarul va plăti Cedentului o remuneraţie brută de 5319 lei respectiv 5000 lei net.

3.2. Plata remuneraţiei cuvenită Cedentului în cuantumul şi modalitatea stabilite conform Art. 3.1. se va face prin ordin de plată în contul nr. **……………………………………………….**, în termen de cel mult 30 zile de la semnarea contractului.

**Art. 4. Durata Contractului**

4.1. Prezentul Contract intră în vigoare la data semnării de către Părţi şi este valabil pana la indeplinirea tuturor obligatiilor contractuale.

**Art. 5. Garanţii şi răspunderi**

5.1. Cedentul declară şi garantează că niciun acord, scris sau verbal şi nicio promisiune sau obligaţie, contractată anterior cu terţii, nu se opun încheierii şi îndeplinirii prezentului Contract.

5.2. Cedentul declară şi garantează că este Autorul Operei.

5.3. Cedentul declară şi garantează că Opera reprezintă o creaţie absolut originală şi garantează Cesionarul împotriva oricăror acuzaţii privind originalitatea Operei, în sensul prevăzut de Legea 8/1996 privind drepturile de autor şi drepturile conexe.

5.4. Pe durata prezentului Contract, Cedentul se obligă să nu se angajeze în nicio activitate, în niciun proiect sau program, ce este sau ar putea fi în conflict cu interesele Cesionarului.

5.5. Orice împiedicare directă sau indirectă, temporară sau nelimitată a exercitării drepturilor de autor ce decurg din prezentul Contract, sau încălcarea oricărei obligaţii esenţiale asumate de Cedent prin prezentul Contract dă dreptul Cesionarului la despăgubiri în condițiile legislației în domeniu.

5.6. Cesionarul nu va fi ţinut responsabil faţă de terţi pentru conflictele/disputele având ca obiect dreptul de autor sau originalitatea vreunuia dintre elementele Operei realizate de către Autor, incluzând aici şi conflictele născute între Autor şi terţe persoane cu care se află sau se va afla în viitor în relaţii contractuale.

5.7. Incălcarea de către oricare dintre Părţi a obligaţiilor asumate prin prezentul Contract dă dreptul celeilalte Părţi de a obţine despăgubiri pentru paguba suferită.

**Art.6. Drepturile şi obligaţiile Părţilor**

6.1. Drepturile şi obligaţiile Cedentului

6.1.1. Cedentul are dreptul de a primi, în condiţiile şi la termenul prevăzut prin Contract, remuneraţia cuvenită în calitate de autor atat pentru creatia sa si cesiunea drepturilor patrimoniale asupra Operei.

6.1.2. Cedentul poate opta pentru a participa la faza a doua a programului **București Re:imaginat – burse pentru proiecte culturale*,***în vederea dezvoltării ideii propuse într-un proiect fezabil, la o dată ulterioară stabilită și comunicată de către Cesionar. În caz contrar, Cesionarul va putea dezvolta proiectul conform viziunii sale.

6.1.3. Cedentul are dreptul să participe în echipa de implementare a proiectului în condițiile stabilite ulterior de părți, această activitate urmând a face obiectul unui contract distinct.

6.1.4. Cedentul se obligă să îşi îndeplinească toate obligaţiile care decurg din prezentul Contract, cu bună-credinţă şi cu maximum de profesionalism, înţelegând prin aceasta inclusiv luarea tuturor măsurilor care, fără a necesita menţionarea explicită în Contract, sunt inerente atingerii scopului acestuia şi va răspunde în cazul în care prin faptele sale se vor aduce prejudicii Cesionarului.

6.1.5. Cedentul se obligă să se abţină de la orice act sau fapt prin care ar putea aduce atingere drepturilor Cesionarului născute din prezentul Contract sau prin care s-ar aduce atingere bunului renume, produselor sau activităţilor Cesionarului. De asemenea, Cedentul se obligă să permită Cesionarului cesionarea drepturilor dobândite prin prezentul Contract.

6.1.6. Cedentul se obligă să restituie integral remuneraţia primită precum şi daunele interese rezultate ca urmare a oricăror acţiuni legale întreprinse de terţele persoane care s-ar putea considera vătămate prin utilizarea de către Cesionar a Operei ce se va dovedi a fi neoriginală sau că încalcă drepturile acelor terţi.

6.2. Drepturile şi obligaţiile Cesionarului

6.2.1. Cesionarul se obligă să exploateze drepturile cedate în condiţiile stipulate în prezentul Contract.

6.2.2. Cesionarul se obligă să rețină și să vireze toate impozitele și taxele aferente venitului exprimat la 3.1.

6.2.3. Cesionarul se obligă să coopteze Cedentul în echipa de implementare a proiectului dezvoltat, conform prevederilor punctului 6.1.3

6.2.4. Cesionarul are următoarele drepturi:

1. dreptul de a utiliza Opera ce face obiectul prezentului contract pentru a fi folosite în vederea implementării sale de către Cesionar sau o terță persoană, pe o perioadă nedeterminată;
2. în situația neprezentării Cedentului la faza a doua a programului **București Re:imaginat**, dreptul de a dezvolta Opera într-un proiect fezabil, conform propriei viziuni;
3. dreptul de a pretinde orice fel de protecţie care ar putea face obiectul unui drept de proprietate intelectuală asupra operelor derivate din Operă, incluzând dar fără a se limita la: desene industriale, mărci de comerţ sau serviciu, brevete de invenţie, drepturi de autor, fără a aduce atingere şi fără a prejudicia însă în niciun fel drepturile conferite Cedentului prin prezentul Contract.
4. Dreptul de cesiune a drepturilor dobândite conform prezentului contract către terțe persoane, exclusiv în vederea implementării lor.

**Art.7. Confidenţialitate**

7.1. Părţile vor trata în regim de strictă confidenţialitate toate Informaţiile confidenţiale referitoare la ele, indiferent dacă informaţiile au fost furnizate de către Părţile înseşi, sau au fost obţinute în orice alt mod în intervalul derulării Contractului.

7.2 Exonerează de răspundere următoarele situații:

- dezvăluirea informației s-a realizat după ce s-a primit acordul prealabil scris al celeilalte parti contractante;

- informația era de circulație publica la data dezvăluirii ei;

- partea a fost obligata in mod legal sa dezvăluie informația. In acest ultim caz, Partea căreia i se solicita dezvăluirea de informații confidențiale de către o instituție a statului va notifica in cel mai scurt timp cealaltă Parte.

**Art. 8. Forţa majoră**

8.1. Părţile sunt exonerate de răspundere pentru neexecutarea obligaţiilor contractuale în caz de forţă majoră. Reprezintă caz de forţă majoră orice eveniment ori cauză exterioară, independentă de voinţa Părţilor, neimputabilă acestora şi care nu poate fi, în mod absolut, prevăzută, controlată ori depăşită de acestea, şi care conduce la neîndeplinirea ori la îndeplinirea necorespunzătoare ori la întârzierea din partea oricărei Părţi de a se achita de oricare dintre obligaţiile prevăzute în prezentul Contract.

8.2. Partea care invocă cazul de forţă majoră îl va notifica celeilalte Părţi în termen de 3 zile de la data producerii lui şi va comunica actele doveditoare ale forţei majore în termen de 15 zile de la data apariţiei cazului de forţă majoră.

8.3. Dacă forţa majoră durează mai mult de 3 luni, fiecare Parte va putea notifica celeilalte încetarea de drept a Contractului.

8.4. Prevederile prezentului articol nu sunt aplicabile în cazul în care evenimentul produs, fără a crea o imposibilitate de executare, face extrem de costisitoare executarea obligaţiilor uneia din Părţi.

**Art. 9. Încetarea Contractului**

9.1. Contractul încetează prin ajungere la termen, conform prevederilor Art. 4 din Contract.

9.2. Prezentul Contract poate înceta şi înainte de expirarea termenului prevăzut la Art. 4.1., prin următoarele modalităţi:

1. Prin acordul expres al Părţilor exprimat în scris într-un act adiţional;
2. În cazul neexecutării de oricare dintre Părţi în tot sau în parte, a obligaţiilor prevăzute în sarcina lor potrivit prevederilor prezentului Contract, Contractul va fi desfiinţat de plin drept, fără a mai fi necesară punerea în întârziere şi fără orice altă formalitate prealabilă.
3. In cazul menţinerii cazului de forţă majoră după expirarea termenului prevăzut la Art. 8.3.

**Art. 10. Notificări**

10.1. Orice notificare în legătură cu prezentul Contract va fi făcută în scris, în limba română, şi va fi transmisă prin curier, scrisoare recomandata cu confirmare de primire sau fax cu confirmare de primire la adresele şi numerele de fax specificate mai jos.

10.2. Notificările vor fi adresate Părţilor la următoarele adrese:

(i) Pentru Cedent, în atenţia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, la adresa din preambul;

(ii) Pentru Cesionar, în atenţia CENTRUL DE PROIECTE CULTURALE AL MUNICIPIULUI BUCURESTI – ARCUB, la adresa şi numărul de fax din preambul.

**Art. 11. Legea aplicabilă şi soluţionarea litigiilor**

11.1. Legea aplicabilă prezentului Contract este legea română.

11.2. Orice litigiu decurgând din sau în legatură cu prezentul Contract, inclusiv cu privire la validitatea, interpretarea, modificarea, executarea ori desfiinţarea acestuia, va fi soluţionat de către Părţi mai întâi pe cale amiabilă, iar în caz de neajungere la o soluţie pe cale amiabilă, acesta va fi supus instantelor judecatoresti competente.

**Art.12. Dispoziţii finale**

12.1. Modificarea clauzelor prezentului Contract nu este admisibilă decât cu acordul tuturor Părţilor, exprimat în formă scrisă într-un act adiţional.

12.2. Prezentul Contract se completează cu dispoziţiile legii române în vigoare, cu privire la situaţiile pe care nu le reglementează în mod expres.

12.3. Nulitatea uneia din clauzele Contractului nu atrage nulitatea întregului Contract, cu excepţia situaţiei când acea clauză este considerată ca fiind substanţială. O clauză este considerată substanţială dacă cealaltă Parte nu ar fi încheiat Contractul în măsura în care ar fi cunoscut nulitatea acelei clauze.

12.4. Prezentul Contract a fost semnat la Bucureşti, în trei exemplare originale, în limba română, 2**(două)** pentru Cesionar și 1**(unul)** pentru Cedent.

**Cedent Cesionar,**

**\_\_\_\_\_\_\_\_\_\_\_\_\_\_\_\_\_\_\_\_\_ CENTRUL DE PROIECTE CULTURALE AL**

 **MUNICIPIULUI BUCURESTI – ARCUB**